b'\n_START_ARTICLE_\nRomi\n_START_PARAGRAPH_\nRomi so etni\xc4\x8dna skupina, ki \xc5\xbeivi predvsem v evropskih dr\xc5\xbeavah: \xc5\xa0panija, Romunija, Francija, Bolgarija, Mad\xc5\xbearska, Gr\xc4\x8dija, Rusija, Italija, Srbija, Zdru\xc5\xbeeno kraljestvo, Slova\xc5\xa1ka, Nem\xc4\x8dija, Severna Makedonija in Portugalska, ampak tudi Slovenija in ve\xc4\x8dina evropskih dr\xc5\xbeav; in deloma izven Evrope: ZDA, Brazilija, Tur\xc4\x8dija in Mehika. Izhajali naj bi iz Indije. V Evropi jih \xc5\xbeivi 8 do 10 milijonov. V popisu prebivalstva leta 2002 se je za Roma opredelilo 3.246 dr\xc5\xbeavljanov Slovenije._NEWLINE_Etni\xc4\x8dna oznaka Cigan se je v sodobnem \xc4\x8dasu v evropskih jezikih opu\xc5\xa1\xc4\x8dala in tudi v sloven\xc5\xa1\xc4\x8dini ni ve\xc4\x8d primerna, ker se jo pojmuje kot izrazito diskrimnatorno in zato politi\xc4\x8dno skrajno nekorektno in neeti\xc4\x8dno. Nadome\xc5\xa1\xc4\x8da jo ime Rom, ki v romskem jeziku pomeni poro\xc4\x8denega mo\xc5\xa1kega in hkrati \xc4\x8dloveka._NEWLINE_8. aprila leta 1971 je bil v Londonu prvi svetovni kongres Romov in v spomin na ta dogodek je bil 8. april izbran kot njihov svetovni dan.'